Før -sesongen var laget plaget av flere skader, inkludert quarterbacken Carson Wentz som fremdeles var ute med et skadd korsbånd. Nick Foles startet sesongen for Eagles og sikret seieren i åpningskampen mot Atlanta Falcons 18–12. Etter ti kamper lå Eagles 4–6, men klarte å vinne fem av sine seks siste kamper og nådde sluttspillet som sjette seed fra NFC. I wildcardkampen mot Chicago Bears kastet Foles 2 touchdowns og 2 interceptions, som førte til en 16–15 seier for Eagles. I divisjonsrunden møtte de New Orleans Saints, hvor Eagles tok ledelsen 14–0 i første kvarter. Det var derimot de eneste poengene Eagles skulle få i kampen, som endte 20–14 i Saints sin favør.